जगन्नाथ का बड़ा परिवार होने से घर-खर्च भी अधिक लगा और एक लड़की के विवाह में दस हजार और दूसरी के विवाह में चैदह हजार- इस प्रकार चैबीस हजार दो विवाहों में खर्च हो गये। उधर खर्च सीमित होने से बिलासीराम की पूँजी बढ़ती गई। एक साल व्यापार में इतनी मंदी आई कि कारोबार में कुछ आमदनी तो हुई ही नहीं, बल्कि चावल खरीदकर रखे थे, बाजार मन्दा होने से उनमें पर्याप्त घाटा लग गया। परिणामस्वरूप घाटे तथा खर्च की रकमें मिलाकर जगन्नाथ की जमा की सारी पूँजी व्यय हो गई, पर बारह हजार रुपये उनके नाम पड़ने लगे और बिलासीराम के लगभग सवा लाख रुपये जमा हो गये।